Kapal pengangkut pesawat Charles de Gaulle

Charles de Gaulle (R91) adalah satu-satunya kapal pengangkut pesawat milik Perancis yang sedang berada di dalam perkhidmatan aktif. Ia juga merupakan kapal pemerintah bagi Tentera Laut Perancis (Marine Nationale). Charles de Gaulle
merupakan kapal pengangkut pesawat ke-10 Perancis dan kapal permukaan berkuasa nuklear pertama Perancis. Ia juga merupakan kapal pengangkut pesawat berkuasa nuklear pertama dan satu-satunya yang dibina di luar Amerika Syarikat. Kapal ini dinamakan sempena negarawan dan jeneral Perancis Charles de Gaulle.

Charles de Gaulle membawa pesawat Dassault Rafale M dan E-2C Hawkeye selain peralatan-peralatan moden dan peluru berpandu Aster. Ia merupakan kapal pengangkut pesawat kedua terbesar di Eropah selepas Admiral Kuznetsov. Charles de Gaulle merupakan sejenis kapal pengangkut CATOBAR yang mana menggunakan sistem manjanik sepertimana yang dipasang dan digunakan di atas kapal pengangkut pesawat Kelas Nimitz, iaitu manjanik stim 75 m C13-3.

 Kemalangan 
Pada 13 Mac 2009, seorang jurucakap Tentera Laut Perancis telah menyatakan bahawa terdapat keretakan dalam sambungan pada dua daripada empat turbin. Keretakan juga dijumpai pada aci kipas kapal pengangkut pesawat ini. Kerosakan ini menyebabkan Charles de Gaulle tidak dapat digunakan bagi kerja-kerja baik pulih selama yang dijangkakan akan mengambil masa berbulan-bulan.

 Lihat juga 
 Senarai kapal pengangkut pesawat
 Kapal pengangkut pesawat masa depan Perancis

 Rujukan 

 Pautan luar 

  Charles de Gaulle Aircraft Carrier 'on Alabordache

Kategori:Kapal pengangkut pesawat Tentera Laut Perancis
Charles de Gaulle
Kategori:Kapal berkuasa nuklear